recursal/SuperWikiNEXT-32B huggingface dataset:
**சிருங்கேரி** (ஆங்கிலம்:*Shringeri*), இந்தியாவின் கர்நாடகம் மாநிலத்தில் அமைந்துள்ள சிக்மகளூர் மாவட்டத்தில் துங்கா ஆற்றின் கரையில் அமைந்துள்ள நகரமாகும்.

இவ்வூரின் சிறப்பு
-----------------

இங்கு ஆதிசங்கரர் நிறுவியதாகக் கருதப்படும் அத்வைத பீடம் (ஸ்ரீ சாரதா பீடம்) மற்றும் ஸ்ரீ சாரதாம்பாள் ஆலயம் அமைந்துள்ளது. புராண கதைகளின்படி, ஆதி சங்கரர் இந்த இடத்தில் ஒரு தவளை நாகத்திற்கு கடும் வெயிலில் குடை பிடிப்பதைக் கண்டு வியந்து , தனது சிஷ்யர்களுக்கு பாடம் கற்பிப்பதற்கான இடமாக தேர்ந்தெடுத்து உள்ளார். இயற்கையின் விதிகளை மீறி பகைமை உணர்வை மிருகங்களே அந்த இடத்தில் கைவிட்டதே அதற்கு காரணம். அவர் இந்த இடத்தில் பன்னிரெண்டு ஆண்டுகள் வாழ்ந்துள்ளார். மேலும் அவர் இந்த மடத்தைத் தவிர்த்து வடக்கில் பத்ரிநாத் அருகில் ஜோதிர்மத்திலும், கிழக்கில் பூரியிலும் , மேற்கில்  துவாரகையிலும் மடங்கள் அமைத்துள்ளார்.

மக்கள் தொகை
-----------

2001 ம் ஆண்டு எடுக்கப்பட்ட கணக்கெடுப்பின் படி, இந்த ஊரின் மக்கள் தொகை 4253. அதில் ஆண்கள் 52 சதவிகிதமும், பெண்கள் 48 சதவிகிதமும் ஆகும். ஸ்ரீங்கேரியில் எழுத்தறிவு விகிதம் 83 சதவிகிதம் ஆகும். அது இந்தியாவின் எழுத்தறிவு விகிதம் 59.5 சதவிகித்தை விட அதிகமாகும். அதில் ஆண்களின் விகிதம் 86 சதவிகிதமும், பெண்களின் விகிதம் 79 சதவிகிதமும் ஆகும். சிருங்கேரியில் 8 சதவிகிதம் 6 வயதிற்கும் குறைவான குழந்தைகள் ஆகும். பெரும்பாலான மக்கள் கன்னடமும் , இன்னும் சிலர் துளுவும்(இவர்கள் உடுப்பியைச் சேர்ந்தவர்கள்) பேசுகிறார்கள்.

சுற்றுலா தலங்கள்
----------------

சிருங்கேரியைச் சுற்றி பல வரலாற்று சிறப்புமிக்க கோவில்கள் அமைந்துள்ளன. அவற்றுள் ஸ்ரீ சாரதாம்பா கோவில், ஸ்ரீ வித்யாசங்கரர் கோவில் மற்றும் பர்ஷ்வநாத் ஜெயின் கோவில் மிகவும் பிரசித்தமானது. மற்ற கோவில்கள் ஹொரநாடு, கொல்லூர் மற்றும் கலாசா அருகே அமைந்துள்ளது.

ஸ்ரீ சாரதாம்பா கோவில்
---------------------

அன்னை சாரதாம்பா கோவில்
ஸ்ரீ சாரதாம்பா கோவில் கல்வி மற்றும் ஞானக் கடவுளான தேவி சாரதைக்காகக் கட்டபட்டுள்ளது. இந்த கோவில் ஆதி சங்கரர் காலத்தைச் சேர்ந்தது. 14ம் நூற்றாண்டில், வித்யாரண்யர், சந்தன விக்ரகத்தை கல் மற்றும் தங்கத்தாலான விக்ரகமாக மாற்றியுள்ளார். கோவில் கட்டடமும் 20ஆம் நூற்றாண்டின் முற்பகுதி வரை மரத்தால் அமைக்கப்பட்டுள்ளது. பின்னர், எதிர்பாராமல் ஏற்பட்ட ஒரு தீவிபத்தின் காரணத்தால், தென் இந்திய ஹிந்து கலாசார கட்டிடக்கலை  படி இப்போதைய கோவில் கட்டப்பட்டுள்ளது. 

* துங்காநதிதுங்காநதி
* ஸ்ரீவித்யாசங்கரர் ஆலயம்ஸ்ரீவித்யாசங்கரர் ஆலயம்
* சாரதாம்பாள் ஆலயம்சாரதாம்பாள் ஆலயம்
*

வெளி இணைப்புகள்
---------------

* சிருங்கேரி ஸ்ரீ சாரதா பீடம் மற்றும் ஸ்ரீ சாரதாம்பாள் ஆலய படங்கள் தினமணி
* அருள்மிகு சாரதாம்பாள் திருக்கோயில்
* பயனுள்ள பயண தகவல்
* சிருங்கேரி தரிசனம்
* விக்கிமேப்பியாவில் சிருங்கேரி அமைவிடம்

மேற்கோள்கள்
-----------

1. ↑  "Sri Sharadamba Temple". Sringeri Sharada Peeta இம் மூலத்தில் இருந்து 2006-11-06 அன்று. பரணிடப்பட்டது... பார்த்த நாள்: 2006-11-07.
ISAD ribbon
**பன்னாட்டு திக்குவாய் விழிப்புணர்வு நாள்** (*International Stuttering Awareness Day*, *ISAD*), அல்லது **பன்னாட்டு திணறல் விழிப்புணர்வு நாள்** (*International Stammering Awareness Day*) என்பது ஒவ்வோர் ஆண்டும் அக்டோபர் 22 ஆம் நாள் கொண்டாடப்படும் ஓர் நிகழ்வாகும். இது முதன் முதலில் 1998 இல் ஐக்கிய இராச்சியம், அயர்லாந்து ஆகிய நாடுகளில் கொண்டாடப்பட்டது. உலக மக்கள்தொகையில் ஒரு சதவீதமானோர் திக்குவாய் அல்லது திணறுபவர்களாக உள்ளனர், இவர்கள் எதிர்கொள்ளும் பிரச்சினைகள் குறித்த பொது விழிப்புணர்வை ஏற்படுத்த இந்த நாள் நோக்கமாக உள்ளது.

ஒவ்வோர் ஆண்டும், உலகெங்கிலும் உள்ள திக்குவாய் சமூகங்கள் மற்றும் சங்கங்கள் ஒன்று கூடி, சமூகத்தின் சில அம்சங்கள் திக்குவாய் நபர்களுக்கு எவ்வாறு கடினமாக இருக்கும்; எதிர்மறை அணுகுமுறைகளைம் பாகுபாடுகளையும் எதிர்கொள்ளல்; திக்குவாய் நபர்கள் பதட்டமானவர்கள் அல்லது குறைந்த அறிவாற்றல் கொண்டவர்கள் என்ற கட்டுக்கதைகளை நீக்கல் போன்றவற்றை முன்னிலைப்படுத்த நிகழ்வுகளையும் பிரச்சாரங்களையும் நடத்துகின்றன.

அறிவியல், அரசியல், தத்துவம், கலை, திரைப்படம், இசை ஆகிய துறைகளில் உலகில் தடம் பதித்த அல்லது பதித்துக் கொண்டிருக்கும் பல குறிப்பிடத்தக்க நபர்களையும் இந்நாள் கொண்டாடுகிறது.

நிகழ்வுகள்
----------

பன்னாட்டு திக்குவாய் விழிப்புணர்வு நாள் ஒவ்வோர் ஆண்டும் அக்டோபர் 1 முதல் 22 வரை நடைபெறும் இணையவழி மாநாட்டை உள்ளடக்கியது, இம்மாநாடு திக்குவாயில் ஆர்வம் உள்ளவர்கள், பேச்சுமொழி நோயியல் வல்லுநர்கள், அவர்களின் வாடிக்கையாளர்களை இலக்காகக் கொண்டு நடைபெறுகிறது. 1998 முதல் ஒவ்வொரு ஆண்டும் நடைபெறும் மாநாடுகள் அனைத்தும் இணையவழியில் காணக் கிடைக்கின்றன. உலகம் முழுவதும் பொது விழிப்புணர்வு நிகழ்வுகள், ஊடகப் பரப்புரை, கல்வி நடவடிக்கைகள் போன்றசையும் இடம்பெறுகின்றன.

மேற்கோள்கள்
-----------

1. ↑  Sugarman, Michael (August 2004). "International Stuttering Awareness Day – ISAD from conception to present day". Minnesota State University, Mankato. .
2. ↑  "Journée mondiale du BÉGAIEMENT: Un trouble du langage à la rencontre d'autrui". *Sante log* (ருபெ, பிரான்சு). 22 October 2012. .
3. 1 2  University of the West of England, பிரிஸ்டல், ஐக்கிய இராச்சியம்(25 September 2007). "UWE academic takes part in online stuttering conference". செய்திக் குறிப்பு.
4. ↑  "Nosením zelenej stužky sa dá vyjadriť pochopenie pre koktavých ("Wearing green ribbons can express sympathy for stuttering")". *Topky* (பிராத்திஸ்லாவா, சிலோவாக்கியா). 20 October 2012. .
5. ↑  "Conferences". .
6. ↑  "International Stuttering Awareness Day (ISAD): October 22". International Stuttering Association. .
7. ↑  "Stutter group's daredevil stunt". *The Epworth Bells and Crowle Advertiser* (Epworth, Lincolnshire, UK). 25 October 2012. Archived from the original on 20 ஏப்ரல் 2013. .
8. ↑  "3% of the population stutters in Cameroon". *237online.com* (Douala, கமரூன்). 23 October 2012. .

வெளி இணைப்புகள்
---------------

* ISAD Online Conference
* Stuttering Home Page ISAD Online Conference Archive
* ASHA – Fluency and Fluency Disorders
* International Fluency Association
* International Stuttering Association
* National Stuttering Association
கர்நாடகாவின் சௌந்தட்டி அருகே அமைந்துள்ள சோகல் 
 கர்நாடகாவின் சௌந்தட்டி அருகே அமைந்துள்ள சோகல் 
**சோகல்** (Sogal) என்பது இந்தியாவின் கர்நாடகாவின் பெல்காம் மாவட்டத்திலுள்ள சௌந்தட்டி அருகேயுள்ள ஒரு இடமாகும். இப்பகுதியில் வாழ்ந்ததாக நம்பப்படும் சுகோலா முனிவரின் பெயரால் அழைக்கப்படுகிறது. ஆனால் ஒரு கல்வெட்டு "சோவாலா" பற்றி பேசுகிறது. ஒரு மலைப்பாதையில் அமைந்துள்ள சோகலில் சோமேசுவரர் கோயில் உட்பட பல கோயில்கள் உள்ளன. மேலும் இது பழங்கால ஆர்வத்தையும் கொண்டுள்ளது.

புராணக் கதை
-----------

மத போதனைகளைக் கேட்க புலிகள் இங்கு வந்ததாக உள்ளூர் நாட்டுப்புறக் கதைகள் கூறுகின்றன. அருகிலுள்ள கல்யாண மண்டபம் இப்போது புதுப்பிக்கப்பட்டுள்ளது. இங்கு சிவன் மற்றும் பார்வதியின் திருமணம் நடந்ததாக ஒரு கதைக் கூறப்படுகிறது. பாசிங்கம் மற்றும் பிற பாரம்பரிய ஆபரணங்களுடன் கூடிய சிவன் சிலை ஒன்று உள்ளது. இந்த பகுதியில் யமன், அக்னி, ஈசானியன், இந்திரன் உட்பட அஷ்டதிக்பாலகர்களின் சிலைகளும் உள்ளன. இந்த கலைப்பொருட்கள் அந்தக் காலத்தின் கலை சாதனைகளுக்கு எடுத்துக்காட்டுகளாக திகழ்கிறது.

கோயில்கள்
---------

சோகலின் கிழக்கே உள்ள மலையில் ஒரு பழையக் கோட்டை ஒன்று இடிபாடுகளுடன் காணப்படுகிறாது. உள்ளூரில் இது கதம்பராயன் கோட்டை என்று அழைக்கப்படுகிறது - ஒருவேளை கதம்ப மன்னரின் பெயரால் இது அழைக்கப்பட்டிருக்கலாம். இந்த கோயிலின் கிழக்கே அஜ்ஜப்பனா கோயில் ஒன்றும், ஒரே கல்லாலான சூரியன்- சந்திரன் சன்னதியும் இங்கே உள்ளது. சோமேசுவரர் கோயிலுக்கு அருகில் கிரிஜாதேவி கோயில் என்று அழைக்கப்படும் சிறிய சன்னதியும் உள்ளது. ஆனால் கட்டிடம் பாழடைந்த நிலையில் உள்ளது.

மேற்கோள்கள்
-----------

1. ↑  "Sogal Someshwar Temple, Belgaum". Native Planet. .

மேலும் காண்க
------------

* சௌந்தட்டி
* ஹூலி
**வி. வசந்தி தேவி** (Vasanthi Devi) இந்தியாவைச் சேர்ந்த ஒரு கல்வியாளர் ஆவார். 1938 ஆம் ஆண்டில் இவர் பிறந்தார். இந்தியாவின் வளர்ச்சிக்கான சங்கத்தின் தலைவராகவும், சென்னை வளர்ச்சி ஆராய்ச்சி நிறுவனத்தின் அறங்காவலராகவும் உள்ளார். 1992-1998 ஆம் ஆண்டுகளுக்கு இடையில் மனோன்மணியம் சுந்தரனார் பல்கலைக்கழகத்தின் துணைவேந்தராகவும், 2002 மற்றும் 2005 ஆம் ஆண்டுகளுக்கு இடையில் தமிழ்நாடு மாநில மகளிர் ஆணையத்தின் தலைவராகவும் பணியாற்றினார்

வாழ்க்கை வரலாறு
---------------

வசந்தி தேவி 1938 ஆம் ஆண்டில் தமிழகத்தின் திண்டுக்கல் நகரத்தில் சென்னை மாகாண நகராட்சித் தலைவராக இருந்த பி.வி.தாசுக்கு மகளாகப் பிறந்தார். 15 ஆவது வயதில், இவர் சென்னை நகருக்கு குடிபெயர்ந்தார். மேல்நிலைக் கல்வியை முடிக்க சென்னை ராணி மேரி கல்லூரியில் சேர்ந்தார். சென்னை மாநிலக் கல்லூரியில் வரலாற்றில் முதுகலை பட்டம் பெற்றார். பின்னர், இவர் 1970 ஆம் ஆண்டுகளில் உள்நாட்டு அரசியல் குழுக்கள் மற்றும் இயக்கவியலில் முனைவர் பட்டத்திற்காக பிலிப்பைன்சு நாட்டுக்குச் சென்றார். 1980 ஆம் ஆண்டு பிலிப்பைன்சு பல்கலைக்கழகத்தில் முனைவர் பட்டம் பெற்றார்.

.

இராணி மேரி கல்லூரியில் பேராசிரியையான இவர், 1987 ஆம் ஆண்டு தமிழ்நாட்டில் நடந்த கல்லூரி ஆசிரியர்களின் போராட்டத்திற்கு தலைமை தாங்கியவர் என்பது தக்கது. 1988 மற்றும் 1990 ஆண்டுகளுக்கு இடையில் கும்பகோணத்தில் உள்ள அரசு மகளிர் கல்லூரியின் முதல்வராக நியமிக்கப்பட்டார்  1992 மற்றும் 1998 ஆண்டுகளுக்கு இடையில், அவர் மனோன்மணியம் சுந்தரனார் பல்கலைக்கழகத்தின் துணைவேந்தராக நியமிக்கப்பட்டார். பின்னர் 2002 மற்றும் 2005 ஆம் ஆண்டுகளுக்கு இடையில் தமிழ்நாட்டின் மாநில மகளிர் ஆணையத்தின் தலைவராகவும் இருந்தார்.

மேற்கோள்கள்
-----------

1. 1 2  Radhakrishnan, R. K. (13 May 2016). "An unusual contestant" (in en). .
2. 1 2  Das, Monalisa (2016-04-21). "PWF’s candidate against Jayalalithaa is a respected academic, and she wants to put up a tough fight" (in en). . Das, Monalisa (21 April 2016). "PWF's candidate against Jayalalithaa is a respected academic, and she wants to put up a tough fight". *The News Minute*. Retrieved 21 November 2020.`{{cite web}}`: CS1 maint: url-status (link)
3. 1 2  "Vasanthi Devi". Association for Democratic Reforms. .
4. ↑  Srinivasan, Meera (11 May 2016). "Tamil Nadu Elections: A Professor's Big Fight Against Jayalalithaa". .
5. ↑  Kumar, Divya (2010-05-18). "Memories of Madras – Lessons by the beach" (in en-IN). .
6. ↑  Janardhanan, Arun (2016-04-21). "Educationist and former ministers’ kin line up against Jayalalithaa" (in en). .
**கரோலின்ஸ்கா நிறுவனத்தில் நோபல் பேரரவை** (*Nobel Assembly at the Karolinska Institute*) சுவீடன் நாட்டின் தலைநகரான ஸ்டோக்ஹோமில் உள்ள கரோலின்ஸ்கா மையத்தில் அமைந்துள்ளது. கரோலின்ஸ்கா நிறுவனத்தின் பேராசிரியர்களில் இருந்து தேர்ந்தெடுக்கப்பட்ட 50 உறுப்பினர்களைக் கொண்ட நோபல் பேரரவை செயல்படுகிறது.

கரோலின்ஸ்கா மையத்தில் செயல்படும் நோபல் பேரரவையிலிருந்து, நோபல் குழு எனும் ஆலோசனைக் குழுவை நியமிக்கிறது. இக்குழுவே மருத்துவம் அல்லது உடலியங்கியலுக்கான நோபல் பரிசு பெறத் தகுதியானவர்களை தேர்வு செய்கிறது.

ஆல்ஃபிரட் நோபல் தனது உயிலில் குறிப்பிட்டுள்ளபடி, ஒவ்வொரு ஆண்டும் அக்டோபர் முதல் வாரத்தில், உடலியல் அல்லது மருத்துவம், இயற்பியல், வேதியியல், இலக்கியம் மற்றும் அமைதிக்கான நோபல் பரிசுகள் அறிவிக்கப்படுகிறது. முதலில் கரோலின்ஸ்கா நிறுவனத்தில் செயல்படும் நோபல் பேரரவை, உடலியல் அல்லது மருத்துவத்திற்கான நோபல் பரிசு பெறத் தகுதியானவர்களை தேர்ந்தெடுக்கிறது. நேபல் விருது வழங்கும் விழா ஒவ்வொரு ஆண்டும் டிசம்பர் 10 அன்று ஸ்டாக்ஹோம் கூட்ட அரங்கில் நடைபெறும்.

இதனையும் காண்க
--------------

* கரோலின்ஸ்கா மையம்
* மருத்துவம் அல்லது உடலியங்கியலுக்கான நோபல் பரிசு

மேற்கோள்கள்
-----------

1. ↑  The Nobel Assembly at Karolinska Institutet
2. ↑  Karolinska Institutet: *Nobelpriset - den ärofyllda traditionen*, accessed on August 3, 2009 (in சுவீடிய மொழி)
3. ↑  Nobelprize.org: Prize Awarder for the Nobel Prize in Physiology or Medicine பரணிடப்பட்டது 2009-09-01 at the வந்தவழி இயந்திரம், accessed on August 3, 2009
**பிலாகி** (*Bilagi*) என்பது இந்தியாவின் கர்நாடகாவின் பாகல்கோட் மாவட்டத்திலுள்ள ஒரு பேரூராட்சி நகரமும், வட்டமும் ஆகும். இது பாகல்கோட் மாவட்டத் தலைமையகத்திலிருந்து 19.5 கிமீ தொலைவில் இருக்கிறது. இங்கிருக்கும் மக்களின் முக்கிய தொழில் விவசாயம். பெரும்பாலான விவசாயிகள் கரும்பு பயிரிடுகின்றனர்.

வரலாறு
------

இந்த ஊரில் ஹசன் டோங்ரி என்ற தர்கா உள்ளது. இங்கு மொகரம் பண்டிகை சிறப்பாக கொண்டாடப்படுகிறது. நகருக்குத் தெற்கே ஒரு கிமீ தொலைவில் மலைகளால் சூழப்பட்ட சித்தேஸ்வரர் கோவில் உள்ளது. கோயிலின் அடிச்சுவற்றில் 1695-96ஆம் ஆண்டு கல்வெட்டு உள்ளது. இது வஜிர் ஹைதர் கானின் துணை அதிகாரியான கந்தேராவ் திம்மாஜியால் கிழக்கு வாசல் கட்டப்பட்டதை பதிவு செய்கிறது.

நிலவியல்
--------

பில்கி நகரம் 16°20′50″N 075°37′05″E﻿ / ﻿16.34722°N 75.61806°E﻿ / 16.34722; 75.61806இல் அமைந்துள்ளது. இது சராசரியாக 509 மீட்டர்கள் (1669 அடி) உயரத்தில் உள்ளது.

இது 782 சதுர கிலோமீட்டர் (301.9 ச.மை) பரப்பளவில் 16°-03′ முதல் 16°-32′ வடக்கு அட்சரேகை மற்றும் 75°-73′ முதல் 76°-49′ கிழக்கு தீர்க்கரேகை வரை அமைந்துள்ளது. வடக்கே பீசப்பூர் மாவட்டத்தின் விஜயபுரா வட்டம், மேற்கில் முதோல் வட்டம், தெற்கிலும் தென்கிழக்கிலும் பாகல்கோட், வடக்கே ஜமகண்டி ஆகியவை இதன் எல்லைகளாக உள்ளது. கிருஷ்ணா நீர்த்தேக்கம் இதன் வடக்கு எல்லையாக அமைகிறது. இந்த இடத்திற்கு அருகில் தேசிய நெடுஞ்சாலை 52 (இந்தியா) செல்கிறது.

மக்கள் தொகை
-----------

2001 இந்திய மக்கள் தொகை கணக்கெடுப்பின்படி, பிலாகி நகரத்தின் மக்கள் தொகை 15,464 ஆகும். மக்கள் தொகையில் ஆண்கள் 50%, பெண்கள் 50%. பிலாகியின் சராசரி கல்வியறிவு விகிதம் 58%. இது தேசிய சராசரியான 59.5% ஐ விடக் குறைவு. இதில் ஆண்களின் கல்வியறிவு 66% எனவும், பெண்களின் கல்வியறிவு 49% எனவும் உள்ளது. மக்கள் தொகையில் 16% பேர் 6 வயதுக்குட்பட்டவர்கள்.

வட்டத்தின் பிரிவுகள்
--------------------

பிலாகியின் தலைமையக நகரத்தைத் தவிர, பிலாகி வட்டத்தில் இருபது கிராம ஊராட்சி கிராமங்கள் உள்ளன. அவை ஒன்று முதல் ஏழு துணை கிராமங்களை நிர்வகிக்கின்றன.

கலாச்சாரம்
----------

நகரத்திற்கு வடக்கே அரேட்டினா பாவி ('ஆறு காளை கிணறு') என்கிற ஒரே கல்லால் மூடப்பட்ட குளம் அல்லது கிணறு உள்ளது. கிணற்றின் உள்ளே சிவனுக்கு கோயில் உள்ளது; இருப்பினும், இலிங்கம் உடைந்து காணப்படுகிறது. எனவே வழிபாடு எதுவும் நடைபெறுவதில்லை. கிணற்றின் சுவர்களில் கன்னடம், பாரசீக மொழிகளில் கல்வெட்டுகள் உள்ளன. அவை 1708இல் அதன் கட்டுமானத்தைப் பதிவு செய்கின்றன  கன்னட கல்வெட்டு கார்க்ய-கோத்ராவின் விசாஜி மகாதேவ பண்டிட்காவைப் பற்றி கூறுகிறது.

குறிப்பிடத்தக்கவர்கள்
---------------------

* பிரபல நடிகையும் பாடகியுமான அமிர்பாய் கர்னாடகி பிலாகியில் பிறந்தார்.

சான்றுகள்
---------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. .
2. ↑  "Reports of National Panchayat Directory: Village Panchayat Names of Bilagi, Bagalkot, Karnataka". Ministry of Panchayati Raj, Government of India. .
3. 1 2  "Bagalkot District Profile: Bilagi". Bagalkot District Administration. .
4. ↑  "South Indian Inscriptions Volume 15: Bombay-Karnataka Miscellaneous: Inscriptions 724–726". The Indian Analyst. .

வெளி இணைப்புகள்
---------------

* "Map of Bilagi Taluka". Bagalkot District Administration. .
**கோபிநாத் முத்துக்காடு** (Gopinath Muthukad) (பிறப்பு: ஏப்ரல் 10, 1964) தென்னிந்திய மாநிலமான கேரளாவைச் சேர்ந்த ஒரு இந்திய மாய வித்தைக் கலைஞரும், ஊக்கமளிக்கும் பேச்சாளரும் ஆவார். இவர் தனது செய்திகளை மக்களுக்கு தெரிவிக்கும் ஒரு ஊடகமாக மாய வித்தையை பயன்படுத்துகிறார். திருவனந்தபுரத்தில் உலகின் முதல் மாய வித்தை கழகத்தை நிறுவினார். மாயக்கலை வல்லுனரான ஆரி கௌதினி என்பவர் 1904 ஆம் ஆண்டில் நிகழ்த்திய தப்பிக்கும் மாயக் கலை செயலை 1995ஆம் ஆண்டில் இவரும் செய்து உலகின் முதல் மாயக்கலை நிபுணராவார்.  அதே ஆண்டில் இவருக்கு கேரள சங்கீ நாடக அகாடமி விருது வழங்கப்பட்டது. சர்வதேச மாய வித்தைச் சங்கத்தால் நிறுவப்பட்ட சர்வதேச மெர்லின் விருதை வென்றுள்ளார்.  கேரளாவில் குழந்தை உரிமை நடவடிக்கைகளை ஊக்குவித்ததற்காக ஐக்கிய நாடுகளின் சிறுவர் நிதியத்தின் பிரபல ஆதரவாளராக கௌரவிக்கப்பட்ட முதல் கேரளவாதியாவார்.

|  |  |  |
| --- | --- | --- |
|  இந்தியாவின் முன்னாள் குடியரசுத் தலைவர் ஆ. ப. ஜெ. அப்துல் கலாம் உடன் முத்துக்காடு |  இந்தியாவின் முன்னாள் பிரதமர் மன்மோகன் சிங்குடன் முத்துக்காடு, 2012 |  ஒரு மாய நிகழ்ச்சிக்குப் பிறகு சிக்கிம், கேங்டாக்கின் மேலே 14400 அடி உயரத்தில் உள்ள நாதூ லா கணவாயில் சீன வீரர்களை வாழ்த்துகிறார். |

மேற்கோள்கள்
-----------

1. ↑  "Gopinath Muthukad Official Site".. பார்த்த நாள்: 20 August 2016.
2. ↑  "Indian magician performs Houdini-like escape". 14 February 1997. .
3. ↑  "2011 Yearbook". .
**ஜலசங்வி** ( **Jalasangvi** (அல்லது **Jalasangavi**) என்பது இந்தியாவின் கர்நாகத்தின் பீதர் மாவட்டம், ஹோம்னாபாத் வட்டத்தில் உள்ள ஒரு சிற்றூர் ஆகும். இது குல்பர்கா - பீதர் மாநில நெடுஞ்சாலையில், கர்நாடக மாநிலத்தின் வடக்கு எல்லையில் துபுல்குந்திக்கு அருகில் அமைந்துள்ளது. ஜலசங்வி இங்குள்ள இடிபாடுக்கு உள்ளான கோயில்களால் பிரபலமானது.

சாளுக்கியர் கோயில்
------------------

ஜலசங்கவி, சாளுக்கிய வம்சத்தின் அரசரான ஆறாம் விக்ரமாதித்தனால் கட்டப்பட்ட ஒரு வரலாற்று சிறப்பு மிக்க இடம். இந்தக் கிராமத்தில் ஒரு பெரிய குளம் உள்ளது, அருகில் உள்ள சில சாளுக்கிய கோயில்கள் அதன் அண்டை நாடுகள் சிலவற்றால் அழிக்கப்பட்டுள்ளன.

கமலிஷ்வரா கோயில் அதன் சிறப்பு மிக்க சலாபஞ்சிக்கா அல்லது மதனிகா சிற்பங்களுக்கு பிரபலமானது. கவர்ச்சியான திரிபங்க நிலையில் பெண் சிலைகள் தோன்றுகின்றன*.*  ஜாலசங்வி கோவிலின் சிற்பங்கள் போசளர்களின் பிற்கால பேளூர், ஹளேபீடு சோமநாதபுரம் ஆகியவற்றில் பெண் சிலைகளை அமைக்க உத்வேகம் அளித்தன.
இந்த சாளுக்கிய கோயில் நட்சத்திர வடிவத்தில் கட்டப்பட்டுள்ளது.

இப்பகுதியில் உள்ள மக்களின் பால் பண்ணை, செம்மறி வளர்ப்பு, கரும்பு சாகுபடி ஆகிய தொழில்களில் ஈடுபட்டுள்ளனர்.

மேலும் காண்க
------------

* மேலைச் சாளுக்கியர்

வெளி இணைப்புகள்
---------------

* Jalasangvi
* Jalasangvi Chalukya temples

மேற்கோள்கள்
-----------

1. ↑  India Travelogue - Jalasangvi
2. ↑  Picture of the Jalasangvi temple
3. ↑  "Social conditions of Hudgi". .
பண்டிதர் **துர்கா லால்** (*Durga Lal*; 1948 - 21 ஜனவரி 1990)  செய்ப்பூர் கரானாவின் புகழ்பெற்ற கதக் நடனக் கலைஞர் ஆவார். இவர் ராஜஸ்தானின் மகேந்திரகரில் பிறந்தார். 1989 ஆம் ஆண்டு *கனாஷ்யாம்* என்ற நடன நாடகத்தில் முக்கிய கதாபாத்திரத்தில் நடித்ததற்காக இவர் அறியப்படுகிறார். நாடகத்திற்கான இசையை ரவி சங்கர் இசையமைத்திருந்தார். பர்மிங்காம் ஓபரா நிறுவனம் தயாரித்தது.  இவர் 1984 இல் சங்கீத நாடக அகாடமி விருதைப் பெற்றார் 

இவர் சுந்தர் பிரசாத்தின் சீடர். ஒரு கதக் நடனக் கலைஞராக இருந்ததோடு, ஒரு பாடகராகவும் இருந்தார். பக்கவாத்தியங்களும் வாசிப்ப்பார். புது தில்லியில் உள்ள தேசிய கதக் நடனக் கழகத்தில் (கதக் கேந்திரா) கதக் கற்பித்தார். லாலின் சகோதரர் பண்டிட் தேவி லால் ஒரு புகழ்பெற்ற கதக் நடனக் கலைஞர் ஆவார்.  தேவிலாலின் மனைவி கீதாஞ்சலி லாலும் சங்கீத நாடக அகாடமி விருது வென்றவர் (2007).  சகோதரர்கள் இருவரும் சிறு வயதிலேயே இறந்துவிட்டனர். 

துர்கா லாலின் மரணத்திற்குப் பிறகு இவரது குழந்தைகள் மற்றும் பிற கலைச் சங்க உறுப்பினர்கள் ஆண்டுதோறும் பண்டிட் துர்கா லால் நினைவு விழாவை ஏற்பாடு செய்கின்றனர். 2021 இல், திருவிழா அதன் 31வது வருடத்தை நிறைவு செய்தது. 

பண்டிட் துர்கலாலின் சீடர்களில் புகழ்பெற்ற நடனக் கலைஞர்களான உமா டோக்ரா,   ஜெயந்த் கஸ்துவார்   மற்றும் மங்கள பட் ஆகியோர் அடங்குவர். பாக்கிஸ்தானைச் சேர்ந்த நிகாத் சவுத்ரி பண்டிட் லாலின் குறிப்பிடத்தக்க மாணவியாவார்.

குறிப்புகள்
-----------

1. ↑  Malini Shah. "Homage to Guruji". Nritya Kala Kendra. .
2. ↑  Anjana Rajan. "Krishna's journey... with Ronu Majumdar".. பார்த்த நாள்: 25 May 2012.
3. ↑  "Sangeet Natak Akademi Puraskar (Akademi Awards)". Sangeet Natak Akademi. .
4. ↑  Anjana Rajan (25 Feb 2008). "On their dancing feat". .
5. ↑  "Sangeet Natak Akademi Puraskar (Akademi Awards)". Sangeet Natak Akademi. . "Sangeet Natak Akademi Puraskar (Akademi Awards)". Sangeet Natak Akademi. Archived from the original on 16 February 2012. Retrieved 25 May 2012.
6. ↑  Anjana Rajan (2 Aug 2003). "Drama in dance". .
7. ↑  Kumar, Bhanu (2021-02-25). "The 31st Pt. Durgalal festival was all about dance". *The Hindu*. .
8. ↑  Leela Venkataraman (11 Feb 2011). "Repose in rhythm". Archived from the original on 25 January 2013.. பார்த்த நாள்: 25 May 2012.
9. ↑  Kunal Ray (26 Apr 2012). "Step Up". புனே: Pune Mirror. .
10. ↑  Pankaj Thakur. "A Cultural Voyager". அசாம் டிரிபியூன். .
11. ↑  Rupa Srikanth (31 Dec 2008). "Rhythm reigned supreme". Archived from the original on 27 January 2009.. பார்த்த நாள்: 25 May 2012.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* France
* BnF data

 |
**பனிசாகர்** (Panisagar) என்பது இந்தியாவின் திரிபுரா மாநிலத்தில் வடக்கு திரிபுரா மாவட்டத்தில் உள்ள ஒரு நகரமும் நகர பஞ்சாயத்துமாகும். இது பனிசாகர் தாலுகாவின் தலைமையகமாகவும் உள்ளது.

நிலவியல்
--------

பனிசாகர் சராசரியாக கடல் மட்டத்திலிருந்து 45 மீட்டர் உயரத்தில் உள்ளது. இந்த நகரம் தர்மநகர் மற்றும் கைலாசகருடன் கற் சாலைகளால் இணைக்கப்பட்டுள்ளது. தலைநகர் அகர்தலாவிலிருந்து தர்மநகர் வழியாக பனிசாகரை அணுகலாம்.  பனிசாகர் அகர்தலாவில் இருந்து 120 கி.மீ. தொலைவில் உள்ளது.

அரசியல்
-------

2018 ஆம் ஆண்டு நடைபெற்ற திரிபுரா சட்டப் பேரவைத் தேர்தலில் வெற்றி பெற்ற பனிசாகர் தொகுதியின் தற்போதைய சட்டமன்ற உறுப்பினராக பினய் பூசன் தாசு உள்ளார்.

போக்குவரத்து
------------

தேசிய நெடுஞ்சாலை 108 பனிசாகரில் இருந்து தொடங்கி மிசோரமில் உள்ள ஐசுவால் வரை நீண்டுள்ளது. அருகிலுள்ள விமான நிலையம் ஐசுவால் விமான நிலையம் ஆகும். இது 74 கிமீ தொலைவில் உள்ளது மற்றும் சில்சார்-சப்ரூம் பிரிவில் அமைந்துள்ள பனிசாகர் இரயில் நிலையம் உள்ளது. பனிசாகரில் இருந்து 101 கிமீ தொலைவில் உள்ள சில்சார் இரயில் நிலையம் ஒரு முக்கிய இரயில் நிலையம் ஆகும்.

கல்வி
-----

* பிராந்திய உடற்கல்வி கல்லூரி, பனிசாகர்
* கேந்திரிய வித்யாலயா, பனிசாகர்
* ஓலி கிராசு பள்ளி, பனிசாகர்
* பனிசாகர் மேல்நிலைப் பள்ளி

மேலும் பார்க்கவும்
------------------

* திரிபுராவில் உள்ள நகரங்கள் மற்றும் நகரங்களின் பட்டியல்
* வடக்கு திரிபுரா மாவட்டம்

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". .
2. ↑  "🗳️ Binay Bhushan das winner in Panisagar, Tripura Assembly Elections 2018: LIVE Results & Latest News: Election Dates, Polling Schedule, Election Results & Live Election Updates". .
3. ↑  Start and end points of National Highways பரணிடப்பட்டது 2009-04-10 at the Library of Congress Web Archives

புற இணைப்புகள்
--------------

* திரிபுரா அரசு
**அகச்சிவப்பு வானியல்** சிவப்பு ஒளியிலும் கூடிய அலைநீளம் கொண்ட அகச் சிவப்புக் கதிர்களைக் கண்டறிவது தொடர்பானது. கண்ணுக்குப் புலனாகக் கூடிய அலைநீளங்களுக்கு அண்மையாக உள்ள அலைநீளங்களோடு கூடிய கதிர்களைத் தவிர, பெரும்பான்மையான அகச் சிவப்புக் கதிர்கள் வளிமண்டலத்தினால் உறிஞ்சப்படுகின்றன. வளிமண்டலமும் குறிப்பிடத்தக்க அளவில் அகச்சிவப்புக் கதிர்வீச்சை வெளிவிடுகின்றது. இதனால், அகச்சிவப்புக் நோக்கிகள் உயரமானதும் உலர்வானதுமான இடத்தில் அல்லது வளிமண்டலத்துக்கு வெளியே விண்வெளியில் இருத்தல் வேண்டும். அகச்சிவப்புக் கதிர்கள் கண்ணுக்குப் புலனாகும் ஒளியை வெளிவிட முடியாத அளவுக்குக் குளிர்ச்சியான பொருள்களை ஆராய்வதற்கு உதவுகின்றன. அகச்சிவப்புக் கதிர்களின் கூடிய அலைநீளம், அவை காணக்கூடிய ஒளியைத் தடுத்துவிடக் கூடிய முகில்களையும், தூசிப் படலங்களையும் ஊடுருவக் கூடியன ஆதலால், மூலக்கூற்று முகில்களுக்குள் இருக்கும் இளம் விண்மீன்கள் அல்லது கலக்சிகளின் மையப்பகுதிகளில் இருக்கும் விண்மீன்களை ஆய்வு செய்ய உதவுகிறது.

அகச் சிவப்புக் கதிர்களைப் பெற்றுக்கொள்வதற்கு ஏற்றதாக்கப்பட்ட தொலைநோக்கிகளே இதற்குப் பயன்படும் முக்கிய கருவிகளாகும். வளிமண்டலத்தில் ஏற்படும் மின்காந்த இடையீடுகளைத் தவிர்ப்பதற்காக விண்வெளித் தொலை நோக்கிகளும் இதற்குப் பயன்படுத்தப்படுகின்றன.

மேற்கோள்கள்
-----------

1. ↑  Staff (11 September 2003). "Why infrared astronomy is a hot topic". ESA. Archived from the original on 30 ஜூலை 2012.. பார்த்த நாள்: 11 August 2008.
**புர்சா** (*Bursa*, உதுமானியத் துருக்கி بورسا) துருக்கியின் பெரிய நகரங்களில் ஒன்றாகும். இது அனத்தோலியாவின் வடமேற்கில், மர்மரா வலயத்தில் அமைந்துள்ளது. இது துருக்கியின் நான்காவது மக்கள்தொகை மிக்க நகரமாகும். நாட்டின் மிகவும் தொழில்மயமாக்கப்பட்ட பெருநகரப் பகுதிகளில் முதன்மையானதாக விளங்குகின்றது. இது புர்சா மாகாணத்தின் தலைநகரமாகவும் உள்ளது.

புர்சா 1335க்கும் 1363க்கும் இடைப்பட்டக் காலத்தில் உதுமானிய நாட்டின் முதல் முதன்மைத் தலைநகரமாகவும் இரண்டாவது பொதுத் தலைநகரமாகவும் இருந்தது. அக்காலத்தில் இந்த நகரம் *உடாவென்டிகர்* (Hüdavendigar, உதுமானியத் துருக்கி خداوندگار 'கடவுளின் கருணை') என அழைக்கப்பட்டது. அண்மைக்காலத்தில் *எசி புர்சா* (Yeşil Bursa, 'பசுமை புர்சா' ) என விளிக்கப்பட்டது. நகர்புறத்தில் பரவியுள்ள பூங்காக்களையும் தோட்டங்களையும் சுற்றியுள்ள பகுதியிலுள்ள வனங்களையும் கருத்தில் கொண்டு இவ்வாறு அழைக்கப்பட்டது. தொன்மையான உலுடாக் குன்று இதை நோக்கியுள்ளது; அங்குள்ள பனிச்சறுக்கு மகிழ்விடுதி மிகவும் புகழ்பெற்றது. புர்சாவின் நகர வளர்ச்சி ஒரு ஒழுங்கமைவுடன் நடந்துள்ளது. உதுமானிய சுல்தான்களின் கல்லறைகள் புர்சாவில் உள்ளன. உதுமானியர் காலத்தில் கட்டப்பட்ட பல கட்டிடங்கள் இன்று முதன்மையான பார்வையிடங்களாக உள்ளன. தவிரவும் இங்கு பல மருத்து நீருற்றுகளும் அருங்காட்சியகங்களும் உள்ளன.

2015இல், புர்சாவின் மக்கள்தொகை 1,854,285 ஆக இருந்தது. புர்சா மாகாணத்தின் மக்கள்தொகை 2,842,000 ஆகும்.

மேற்கோள்கள்
-----------

1. 1 2  "Turkey: Major cities and provinces". citypopulation.de.. பார்த்த நாள்: 2015-02-08.
2. 1 2  "காப்பகப்படுத்தப்பட்ட நகல்". .
**காவிரி நதிக்கரை சாலை** (Cauvery Riverfront Road Corridor), தமிழ்நாட்டின் ஈரோடு மாநகரத்தில் காவிரி ஆற்றின் கரையில் அமைக்கப்படும் சாலைத் திட்டமாகும். இது ஈரோடு மாநகரத்தை ஒட்டி வடக்கு-தெற்காக 14 கி.மீ. நீளத்திற்குச் செல்லும் வகையில் அரசால் திட்டமிடப்பட்டுள்ளது.

திட்டம்
-------

ஈரோடு மாநகரின் வடக்கு எல்லையில் உள்ள பவானியை அடுத்த கோணவாய்க்கால் பகுதியில் சேலம்-கொச்சி தேசிய நெடுஞ்சாலையிலிருந்து துவங்கும் இந்த சாலை காவிரி ஆற்றுக்கும் காளிங்கராயன் கால்வாய்க்கும் இடையிலேயே பயணித்து ஈரோடு மாநகரின் தெற்கு எல்லையில் உள்ள லக்காபுரம் பரிசல் துறை அருகே சென்று கரூர் பிரதான சாலையுடன் இணைகிறது.

முக்கிய சாலை சந்திப்புகள்
-------------------------

ஈரோடு மாநகரின் விரிவான சாலை அமைப்பு
* சேலம் - கொச்சி தேசிய நெடுஞ்சாலை 544 - கோணவாய்க்கால்
* தொப்பூர் - மேட்டூர் - ஈரோடு தேசிய நெடுஞ்சாலை 544H
* திண்டல் - பெரியசேமூர் - அக்ரஹாரம் கதவணை உள்வட்ட இணைப்புச்சாலை
* வைராபாளையம் நீரேற்று நிலைய சாலை
* சங்ககிரி சாலை - கருங்கல்பாளையம் காவேரி சோதனைச்சாவடி
* சோலார் - வெண்டிபாளையம் கதவணை உள்வட்ட இணைப்புச்சாலை
* பரிசல்துறை-கொக்கராயன்பேட்டை வெளி வட்டச் சாலை

சாலையையொட்டி காவிரி ஆற்றின் அழகை கண்டு ரசிக்கும்படி பல இடங்களில் மின்விளக்குகளுடன் கூடிய பூங்காக்கள், உணவகங்கள், வாகன ஓட்டிகளுக்கான ஓய்விடங்கள் ஆகிய வசதிகளுடன் அமையுமாறு உத்தேசமாக ரூபாய் 150 கோடி மதிப்பீட்டில் இந்த சாலை திட்டமிடப்பட்டுள்ளது.

ஈரோடு கிழக்கு புறவழிச்சாலை
--------------------------

கடந்த 2022ஆம் ஆண்டு சட்டமன்றத்தில் ஈரோடு சத்தி சாலை, சங்ககிரி சாலை, கரூர் சாலையை இணைக்கும் விதமாக மாநகரின் கிழக்கு பகுதியில் புறவழிச்சாலை அமைக்க விரிவான திட்ட அறிக்கை தயாரிக்க ரூபாய் 24 இலட்சம் நிர்வாக அனுமதி அளிக்கப்பட்டு பணிகள் துவங்கியுள்ளது.

ஈரோடு கிழக்கு புறவழிச்சாலை சுமார் 10 கி.மீ தொலைவிற்கு முன்மொழியப்பட்ட காவிரி நதிக்கரை சாலை வழித்தடத்தில் அமையும்.

மேலும் பார்க்க
--------------

* வெளி வட்டச் சாலை, ஈரோடு
* உள் வட்டச் சாலை, ஈரோடு
* ஈரோடு போக்குவரத்து
* திண்டல் உயர்மட்ட சாலை

மேற்கோள்கள்
-----------

1. ↑
2. ↑
**மேகபதி ராஜமோகன் ரெட்டி** (பிறப்பு 11 ஜூன் 1944) இந்தியாவின் 16 வது மக்களவையில் பதினாறாவது மக்களவையில் உறுப்பினராக இருந்தார். ஆந்திராவில் நெல்லூர் மக்களவைத் தொகுதியை பிரதிநிதித்துவப்படுத்திய இவர் ஒய். எஸ். ஆர். காங்கிரஸ் கட்சியில் உறுப்பினராக இருக்கிறார்.

நாடாளுமன்ற உறுப்பினர்
---------------------

ரெட்டி, 1983இல் இந்திய தேசிய காங்கிரசு கட்சி வேட்பாளராக தேர்தலில் நின்று தோற்றார். 1985ஆம் ஆண்டில் ஆந்திர மாநில சட்டமன்றத்தில் அதே கட்சியின் வேட்பாளராக தேர்ந்தெடுக்கப்பட்டார். 1989இல் மக்களவையில் காங்கிரசின் உறுப்பினரானார். தெலுங்கு தேசம் கட்சி வேட்பாளராக இரு முறை 1996ஆம் ஆண்டு நாடாளுமன்றத்தில் உறுப்பினராக செல்லும் முயற்சிகள் தோல்வியுற்றன. 2004ஆம் ஆண்டில் நர்சரோபேட்டை நாடாளுமன்றத் தொகுதியிலிருந்தும், 2009இல் நெல்லூர் நாடாளுமன்றத் தொகுதியிலிருந்து காங்கிரசு கட்சி வேட்பாளராக வெற்றி பெற்றார். பின்னர் ஒய்.எஸ்.ஆர் காங்கிரசு கட்சியில் உறுப்பினரானார். இடைத்தேர்தலில் 15வது மக்களவைக்கு மீண்டும் தேர்ந்தெடுக்கப்பட்டார்  மேலும் அக்கட்சியின் மக்களவைத் தலைவராகவும் தேர்ந்தெடுக்கப்பட்டார்.

மேற்கோள்கள்
-----------

1. ↑  "Lok Sabha Member Bioprofile". Parliament of India. .
2. ↑  "Mekapati Rajamohan Reddy's Profile". Partyanalyst.com. .
3. ↑
**மன்னர் ரிதுபர்ணன்** (**Rituparna**) (சமக்கிருதம்: ऋतुपर्ण), கோசல நாட்டு மன்னர். தீயவர்களால் சூதாட்டத்தில் நாட்டை இழந்த நிசாத நாட்டு மன்னன் நளன், காட்டில் மனைவி தமயந்தி மற்றும் குழந்தைகளை விட்டுப் பிரிந்து, கோசல நாட்டின் மன்னர் இரிதுபர்ணனின் அயோத்தி அரண்மனையில் சமையற்காராக பணியில் அமர்கிறார். குதிரைகள் தொடர்பான அறிவியலை அறிந்த நளனைப் பற்றிய உண்மையை அறிந்த மன்னர் இரிதுபர்ணன், நளனிடம் குதிரை சாஸ்திரம் தொடர்பான மந்திரங்களைக் கற்றுக்கொள்கிறார். இந்நிலையில் தமயந்தி ஒருவாறாக தன் தாய் நாடான விதர்ப்ப நாட்டை அடைகிறாள். தமயந்தியின் ஆலோசனையின் பேரில் தமயந்திக்கு மீண்டும் சுயம்வரம் அறிவிக்கப்படுகிறது. இதனை அறிந்த மன்னர் இரிதுபர்ணன், நளனைக் கூட்டுக் கொண்டு விதர்ப்ப நாட்டை அடைந்தார். சுயம்வர சபையில் தமயந்தி ஒருவாறாக நளனை கண்டறிந்து நளனின் கழுத்தில் மாலையிடுகிறாள். மன்னர் இரிதுபர்ணன் தலைமையில் மீண்டும் நளன்-தமயந்திக்கு திருமணம் நடைபெறுகிறது. 

மகாபாரதம் இதிகாசத்தின் வன பருவத்தில், நளன்-தமயந்தியின் வேதனை மிகு கதை தருமருக்கு சொல்லப்படுகிறது. இக்கதை பின்னர் பல மொழிகளிலும் தனி நூல்களாக எழுதப்பட்டன. ஸ்ரீஹர்ஷரின் *நைஷதம்* என்னும் வடமொழி நூலும், புகழேந்திப் புலவரால் நளவெண்பா என்னும் பெயரிலும், அதிவீரராம பாண்டியரால் நைடதம் என்னும் பெயரிலும் எழுதப்பட்ட தமிழ் நூல்களும் குறிப்பிடத் தக்கவை.

மேற்கோள்கள்
-----------

1. ↑  நளனை அறிந்த ரிதுபர்ணன்! - வனபர்வம் பகுதி 77
**வாசுகி தால் ஏரி** (*Vasuki Tal lake*) என்றறியப்படும் இவ்வேரி, இந்தியாவின் வட பகுதியில் அமைந்துள்ள உத்தராகண்டம் மாநிலத்தின் கேதார்நாத் என்ற நகரிலிருந்து சுமார் 8 கிலோமீட்டர் தொலைவிலும், கடல்மட்டத்திலிருந்து சுமார் 4135 மீட்டர் உயரத்திலும் அமைந்துள்ளது. சௌகம்பா (Chaukhamba) எனும் சிகரங்களின் அருகில் அமைந்துள்ள இந்த ஏரி, உயர் மலை முகடுகளால் சூழப்பட்டுள்ளது.

பின்புலம்
---------

இமயமலை சாரலிலுள்ள சதுரங்கி, மற்றும் வாசுகி என்ற இரு பனி ஆற்றின் பின்புலத்தில் அமைந்துள்ள இந்த வாசுகி தால் ஏரி, சூன் மாதம் முதல்- அக்டோபர் மாத இடைப்பட்ட பருவத்தில் மட்டுமே பனியகன்று காணப்படுகிறது. வாசுகி ஏரியிலிருந்து வெளியேறும் உபரிநீர், கேதார்நாத்தின் வளதுபுறம் அமைந்திருந்கும் மலைத்தொடரின் கீழேயுள்ள கேதார்நாத் கிராமத்தின் நுழைவாயிலுக்கு செல்லும் இரும்புப் பாலத்தின் அருகே "பால் கங்கை" (தூத் கங்கா) என்ற பெயருடன் மந்தாகினி ஆற்றில் கலக்கிறது.

சுற்றுலா தளம்
-------------

இமயமலைத் தொடரின் அடிவாரத்தில் 14,200 அடிகள் உயரத்தில் கார்வால் பகுதியில் அமைந்துள்ள வாசுகி தால் ஏரி, பனியின் குளிச்சியாலும், பருவகால பூக்களாலும் அப்பிராந்தியத்தை அழகுற வைத்துள்ளது. மலை ஏறும் பயணிகளும், கேதார்நாத் கோயிலுக்கு வருகைதரும் பக்தர்களும் இவ்வேரி பகுதிக்கு அதிகளவில் வந்து செல்கின்றனர். கேதார்நாத்திலிருந்து வாசுகி தால் செல்ல ஒரு குறுகிய, நெடிய மலையேற்ற தடங்களில் நடைபயணம் மேற்கொள்வதாக உள்ளது. மேலும், வாசுகி தால் ஏரியை சுற்றிலும் சிறு வண்ண பூக்கள் பலவகை இருப்பினும்,கள்ளி இனத்தைச் சேர்ந்த பிரம்ம கமலம் எனும் அபூர்வ வகை பூக்கள் பெருமளவில் காணப்படுகிறது. வடஇந்திய தொன்மை திருவிழாவான ரக்சா பந்தன் கொண்டாடும் காலங்களில் *(தமிழ்: ஆவணி மாதத்தில்)* விஷ்ணு என்ற கடவுள் இந்த ஏரியில் நீராடியதால் "வாசுகி தால்" என பெயர் பெற்றதாக நம்பப்படுகிறது.

புற இணைப்புகள்
--------------

* நேட்டிவ் பிளானெட் தமிழ் | வாசுகி தால், கேதார்நாத் |வலைக்காணல்: சூன் 29 2016
* வாசுகி தால் அல்லது வாசுகி ஏரியின் எழில் தோற்ற படிமம்

சான்றாதாரங்கள்
--------------

1. ↑  "Vasuki Tal". www.himalaya2000.com (ஆங்கிலம்). Copyright © Himalayas.. பார்த்த நாள்: 22 சூன் 2016.
2. ↑  "வாசுகி தால், கேதார்நாத்". tamil.nativeplanet.com (தமிழ்) - 2016.. பார்த்த நாள்: 22 சூன் 2016.
3. ↑  தினமணி|கங்கையின் கோர தாண்டவம்!|(மினி தொடர் - பகுதி 4)|Published: Jul 17, 2013 1:11 PM|வலைகாணல்: சூன் 22 2016
4. ↑  www.trawell.in/uttarakhand/kedarnath/vasuki-tal | VASUKI TAL - TRAVEL INFO | (ஆங்கிலம்) | வலைக்காணல்: சூன் 30 2016
5. ↑  "Vasuki Tal Trek Kedarnath". uttarakhandpravasi.com (ஆங்கிலம்). SEPTEMBER 13, 2014.. பார்த்த நாள்: 29 சூன் 2016. 
[*தொடர்பிழந்த இணைப்பு*]
**ஹர்ஷநாத் கோயில்** ( *Harshnath Temple* ) என்பது இந்திய மாநிலமான இராஜஸ்தானின் சிகர் மாவட்டத்தில் அமைந்துள்ள ஒரு பழமையான இந்துக் கோயிலாகும். இது மாவட்டத் தலைமையகமான சிகரில் இருந்து 14 கி.மீ தொலைவில் அமைந்துள்ளது.

வரலாறு
------

சிவனுக்கு அர்ப்பணிக்கப்பட்ட இக்கோயிலில் காணப்பட்ட பொ.ச.973 தேதியிட்ட கல்வெட்டின் படி, சாகம்பரி மன்னர் இரண்டாம் விக்ரகராஜாவின் ஆட்சியின் போது, துறவியான பவரக்தன் என்பவரால் கட்டப்பட்டது. இப்போது இது இடிபாடுகளில் கிடக்கும் பல்வேறு கோயில்களால் சூழப்பட்டுள்ளது.

அசல் கோயில் பின்னர் 1679 இல் முகலாய பேரரசர் ஔரங்கசீப்பால் அழிக்கப்பட்டது. 1718-ஆம் ஆண்டில் ராவ் சிவசிங் பழைய கோவிலின் இடிபாடுகளைப் பயன்படுத்தி பழைய கோவிலை ஒட்டி புதிய கோவிலைக் கட்டினார்.

இராஜஸ்தானின் ஜோத்பூர் மாவட்டத்தில் உள்ள பிலாராவின் ஹர்ஷ் கிராமத்தில் ( ஹர்ஷ் தேவல் கோயில்) போன்றவற்றிலும் இதே மாதிரியான கோயில் அமைந்துள்ளது. பிலாராவில் உள்ள ஹர்ஷ் தேவல் கோயிலும் 10ஆம் நூற்றாண்டில் கட்டப்பட்டது.

கட்டிடக்கலை
-----------

கோயிலும் அதைச் சுற்றியுள்ள சிவாலயங்களும் தற்போது சிதிலமடைந்துள்ளன. பிரதான கோயில் கிழக்கு நோக்கி உள்ளது. அதன் தூண்கள் நுணுக்கமாக செதுக்கப்பட்டுள்ளன. உட்புற மேற்குச் சுவரில் பார்வதி [ 'விகட' என்று பெயரிடப்பட்ட] அவரது பெண் உதவியாளர்களுடன் பஞ்சங்கநிதபத்தில் நிற்கும் உருவம் செதுக்கப்பட்டுள்ளது.

* கோயிலின் வெளிப்புறக் காட்சிகோயிலின் வெளிப்புறக் காட்சி
* சூரியன் மறியும் போது கோயிலின் காட்சிசூரியன் மறியும் போது கோயிலின் காட்சி
* அழிக்கப்பட்ட பகுதிஅழிக்கப்பட்ட பகுதி
* சிற்பங்கள்சிற்பங்கள்
* உடைந்த துண்டுகள்உடைந்த துண்டுகள்
* சிற்பங்கள்சிற்பங்கள்
* சிற்பங்கள்சிற்பங்கள்
* சிற்பங்கள்சிற்பங்கள்
* சிற்பங்கள்சிற்பங்கள்
* சிற்பங்கள்சிற்பங்கள்
* நந்தி சிற்பம்நந்தி சிற்பம்
* தூண்தூண்
* தூண்தூண்
* தூண்தூண்
* தகவல் பலகைதகவல் பலகை
* தகவல் பலகைதகவல் பலகை
* கோயிலின் மேற்புறக் காட்சிகோயிலின் மேற்புறக் காட்சி
* கோயிலின் மேற்புறக் காட்சிகோயிலின் மேற்புறக் காட்சி

* ஏக-தந்தி வீணை, புல்லாங்குழல் மற்றும் மேளம் வாசிக்கும் இசைக்கலைஞர்களின் சிற்பம்ஏக-தந்தி வீணை, புல்லாங்குழல் மற்றும் மேளம் வாசிக்கும் இசைக்கலைஞர்களின் சிற்பம்
* இசைக்கலைஞர்கள், ஒரு உதவியாளர் உட்கார்ந்திருக்கும் உருவம், ஒருவேளை ஒரு பிரபுவாக இருக்கலாம்இசைக்கலைஞர்கள், ஒரு உதவியாளர் உட்கார்ந்திருக்கும் உருவம், ஒருவேளை ஒரு பிரபுவாக இருக்கலாம்
* இசைக்கலைஞர்கள் மற்றும் ஒரு இணையைக் காட்டும் சிற்பம்இசைக்கலைஞர்கள் மற்றும் ஒரு இணையைக் காட்டும் சிற்பம்

மேலும் பார்க்கவும்
------------------

* சகமானர்கள் காலத்தில் கட்டப்பட்ட ஹர்சத் மாதா கோயில்

சான்றுகள்
---------

1. ↑  "Districts of Rajasthan, Sikar District". www.rajasthandirect.com. .
2. 1 2  "Archaeological Survey of India, Jaipur circle". Archaeological survey of India. .

வெளி இணைப்புகள்
---------------

* 

* பொதுவகத்தில் ஹர்ஷநாத் கோயில் தொடர்பாக ஊடகக் கோப்புகள் உள்ளன.
**திருமங்கையாழ்வார்** இயற்றியது **பெரிய திருமொழி**. திருமால் மீது பாடப்பட்ட நூல் ஆகும். இது பத்து பாகங்களாகவும், ஒவ்வொரு பாகத்திலும் 10 பாடல்களும் உள்ளமையால் மொத்தம் 1084 பாடல்கள் உள்ளது. பொ.ஊ. 9 ஆம் நூற்றாண்டில் இயற்றப்பட்டது. இதற்கு பெரியவாச்சான் பிள்ளை என்பவர் விளக்க நூல் எழுதியுள்ளார். இந்த நூலில் 108 வைணவ திருத்தலங்களில் உள்ள பெருமாள்களைப் பற்றி அதிகமாக பாடல்கள் உள்ளது. சில திருத்தலங்களுக்கு 1 பாடல்கள் முதல் 100 பாடல்கள் வரை பாடப்பட்டுள்ளது

நாலாயிர திவ்ய பிரபந்தத்திரட்டில் பங்கு
--------------------------------------

இது நாலாயிரத்திவ்யப் பிரபந்தத்தில் 948 முதல் 2031 வரையிலான பாடல்களாக இரண்டாவது ஆயிரமாக இடம்பெற்றுள்ளன. இதில் 1084 பாடல்கள் உண்டு.

உள்ளடக்கம்
----------

திருமங்கை ஆழ்வாரின் மனைவி குமுதவல்லியால் திருமங்கையாழ்வார் வைணவத்திற்கு திரும்பியதாக வைணவம் கூறுகிறது. இவர் நம்பிக்கை படி அன்னதானம் செய்வதற்கு திருடத் தொடங்கினார் என்றும் ஒருமுறை, திருமண கோஷ்டியிடம் திருட முடிவு செய்தார், ஆனால் மணமகனும் மணமகளும் திருமாலும் திருமகளும் என்பது அவருக்கு தெரியாது. மணமகளின் மெட்டியை எடுக்க முயற்சி செய்தபோது தோல்விய தழுவினார், பின்பு அவரது வாயால் அந்த மெட்டியை முயற்சி செய்தார், உடனடியாக தெய்வீகத் தன்மையை உணர்ந்தார் மேலும் திருமந்திரத்தை (ஓம் நமோ நாராயணா) கற்றபிறகு, திருமாலைப் போற்றி பெரிய திருமொழி இயற்றினார்.

இவரது மனைவி குமுதவல்லியால் வைணவத்திற்கு திரும்பினார் என்று வைணவம் கூறுகிறது.

சில பாடல்கள்
------------

> நிலையிட மெங்கு மின்றி நெடுவெள்ளம் உம்பர் வளநாடு மூட இமையோர்
> 
> 
> தலையிட மற்றெ மக்கொர் சரணில்லை என்ன அரணாவ னென்னு மருளால்
> அலைகடல் நீர்க்கு ழம்ப அகடாட ஒடி யகல்வா னுரிஞ்ச, முதுகில்
> 
> 
> மலைகளை மீது கொண்டு வருமீனை மாலை மறவா திறைஞ்சென் மனனே.—**திருமங்கையாழ்வார்**, **பெரிய திருமொழி 11: 4: 11**
>

இதனையும் காண்க
--------------

மேற்கோள்கள்
-----------

1. ↑  "வைணவ இலக்கியம் | தமிழ் இணையக் கல்விக்கழகம் TAMIL VIRTUAL ACADEMY". .

| * பா
* உ
* தொ
நாலாயிர திவ்வியப் பிரபந்தம் |
| --- |
| 
* பட்டியல்
* வலைவாசல்

 |
| பிரபந்தங்கள் | 
* திருப்பல்லாண்டு
* பெரியாழ்வார் திருமொழி
* திருப்பாவை
* நாச்சியார் திருமொழி
* பெருமாள் திருமொழி
* திருச்சந்தவிருத்தம்
* திருமாலை
* திருப்பள்ளியெழுச்சி
* அமலனாதிபிரான்
* கண்ணிநுண்சிறுத்தாம்பு
* பெரிய திருமொழி
* திருக்குறுந்தாண்டகம்
* திருநெடுந்தாண்டகம்
* முதல் திருவந்தாதி
* இரண்டாம் திருவந்தாதி
* மூன்றாம் திருவந்தாதி
* நான்முகன் திருவந்தாதி
* திருவிருத்தம்
* திருவாசிரியம்
* பெரிய திருவந்தாதி
* திருஎழுகூற்றிருக்கை
* சிறிய திருமடல்
* பெரிய திருமடல்
* இராமானுச நூற்றந்தாதி

 |
| ஆழ்வார்கள் | பொய்கையாழ்வார்  **·** 
பூதத்தாழ்வார்  **·** 
பேயாழ்வார்  **·** 
திருமழிசையாழ்வார்  **·** 
நம்மாழ்வார்  **·** 
மதுரகவி ஆழ்வார்  **·** 
குலசேகர ஆழ்வார்  **·** 
பெரியாழ்வார்  **·** 
ஆண்டாள்  **·** 
தொண்டரடிப்பொடியாழ்வார்  **·** 
திருப்பாணாழ்வார்  **·** 
திருமங்கையாழ்வார்  |
| தொடர்புடைவர்கள் | 
* நாதமுனிகள் (தொகுத்தவர்)
* திருவரங்கத்தமுதனார் (ஆழ்வார் அல்லாதவர்)

 |
| 
* வலைவாசல்

 |
**தலைச்சங்காடு நான்மதியப் பெருமாள் கோயில்** தமிழ்நாட்டில் நாகப்பட்டினம் மாவட்டம், தலைச்சங்காடு என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நான்மதியப்பெருமாள், செங்கமலவள்ளி தாயார் சன்னதிகளும், ஆஞ்சநேயர் உபசன்னதியும் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. புரட்டாசி மாதம் பவித்தோற்சவம் முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**அரசு மருத்துவக் கல்லூரி மற்றும் மருத்துவமனை**, **நீலகிரி** (*The Nilgiris Government Medical College and Hospital*) என்பது அரசு மருத்துவக் கல்லூரி மற்றும் மருத்துவமனை ஆகும். இக்கல்லூரி தமிழ்நாட்டின் நீலகிரி மாவட்டத்தில் உள்ள உதகமண்டலத்தில் அமைந்துள்ளது. இந்த நகரம் நீலகிரி மலைத்தொடரில் அமைந்துள்ளது. இக்கல்லூரியில் *இளநிலை மருத்துவம் மற்றும் அறுவை சிகிச்சை* பட்டப்படிப்பு வழங்கப்படுகிறது.

இக்கல்லூரியில் மருத்துவ படிப்புகள் 2021-2022ஆம் கல்வியாண்டிலிருந்து தொடங்கியது.

வரலாறு
------

உதகமண்டலம் நகரில் நீலகிரி அரசு மருத்துவக் கல்லூரி மற்றும் மருத்துவமனைக்கான அடிக்கல்லை 10 சூலை 2020 அன்று (வெள்ளிக்கிழமை) தமிழக முன்னாள் முதல்வர் கே. பழனிசாமி காணொலிக் காட்சி மூலம் நாட்டினார். இந்நிகழ்ச்சியில் அப்பகுதி சட்டமன்ற உறுப்பினர்கள் மற்றும் மாவட்ட உயர் அதிகாரிகள் கலந்து கொண்டனர். அடிக்கல் நாட்டப்பட்ட பிறகு, திட்டத்தை முடிக்க 18 மாத காலக்கெடு நிர்ணயிக்கப்பட்டது. கல்லூரியின் கட்டுமான செலவை மத்திய அரசும், மாநில அரசும் இணைந்து செலுத்தியது. மருத்துவக் கல்லூரியின் உள்கட்டமைப்பு வசதிகளை ஏற்படுத்துவதில் தாமதம் ஏற்பட்டது. கட்டுமானம் தொடங்கியதிலிருந்து அக்டோபர் 2022 வரை, வளாகத்தின் நான்கு தொகுதிகள் மட்டுமே முடிக்கப்பட்டுள்ளன. 12 சனவரி 2023 அன்று, நீலகிரி அரசு மருத்துவக் கல்லூரி மற்றும் மருத்துவமனை உட்படத் தமிழகம் முழுவதும் 11 மருத்துவக் கல்லூரிகளைப் பிரதமர் நரேந்திர மோடி திறந்து வைத்தார். இத்தொடக்க விழாவில் தமிழக முதல்வர் மு. க. ஸ்டாலின் கலந்து கொண்டார்.

வளாகம்
------

இக்கல்லூரி வளாகம், உதகமண்டலம் இந்து நகரில் 25 ஏக்கர் நிலமும் இதை ஒட்டிய பகுதிகளில் 15 ஏக்கர் நிலமும் என மொத்தம் 40 ஏக்கர் பரப்பளவில் அமைந்துள்ளது. இந்த மருத்துவக் கல்லூரி மற்றும் மருத்துவமனை உள்கட்டமைப்பில் மருத்துவர்கள், செவிலியர்கள் மற்றும் துணை மருத்துவ பணியாளர்களுக்கான குடியிருப்புகள் மற்றும் மருத்துவ மாணவர்களுக்கான 750 விடுதி அறைகள் உள்ளன.

கல்வி
-----

நீலகிரி அரசு மருத்துவக் கல்லூரி மற்றும் மருத்துவமனையில் ஆண்டுதோறும் 150 மாணவர்களுக்கு *எம்பிபிஎஸ்* பிரிவில் கல்வி மற்றும் பயிற்சி அளிக்கப்படுகிறது.

இணைப்பு
-------

நீலகிரி அரசு மருத்துவக் கல்லூரி தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது. இது தேசிய மருத்துவ ஆணையத்தால் அங்கீகரிக்கப்பட்டுள்ளது.

மேற்கோள்கள்
-----------

1. ↑  "Foundation laid for Rs 447 crore medical college in Ooty". .
2. ↑  "Delay in construction of Udhagamandalam medical college affects students, residents". Udagamandalam: The Hindu. 5 October 2022. .
3. 1 2  "PM Modi inaugurates 11 new medical colleges in Tamil Nadu". Chennai: The Hindu. 13 January 2023. .
4. ↑  "Ooty Government Medical College and Hospital will become functional in July, says T.N. Health Minister Subramanian". Udagamandalam: The Hindu. 4 April 2023. .
5. ↑  "Hon’ble Prime Minister Inaugurated Medical College on 12-01-2021 at Ooty". .
நவலடியான் கோயிலின் முகப்பு தோற்றம்
**நாவலடியான் கோவில்** என்பது தமிழ்நாட்டில் நாமக்கல் மாவட்டத்தில் மோகனூரில் உள்ள கருப்புசாமி கோயிலாகும். நாவல் மரத்தின் அடியில் கருப்பு சாமி காட்சியளித்தால் நவலடியான் என்று பெயர் பெற்றார். இரு வெண்குதிரை வாகனங்கள் கோயிலின் முன்புறம் அமைந்துள்ளன. 

கருப்பு சாமிக்கு பக்தர்கள் மனு கொடுக்கும் வழக்கமும் இக்கோயிலில் உள்ளது. இங்கிருக்கும் இறைவனின் பெயர் "கருப்பசுவாமி" அன்னையின் பெயர் "செல்லாண்டியம்மன்". மோகனூர் என்பது வேத எழுத்துக்கள். கொங்கு வெள்ளாள கவுண்டர்களில் மணியன், கண்ணந்தை ஆகிய கூட்டத்தவர்களுக்கு குலதெய்வம் ஆகும்.

**அருள்மிகு நாவலடியான் திருக்கோவில்**

வரலாறு
------

முற்காலத்தில் இக்கோவில் இருந்த வழியாக வணிகர்கள் சென்று வந்து கொண்டிருந்தனர். அப்படி ஒருமுறை ஒரு வணிகர்கள் குழு இப்பகுதி வழியாக பயணித்த போது இருள் சூழ்ந்து விட்டதால் இங்குள்ள நாவல் மரத்தின் அடியில் தங்களுடன் கொண்டு வந்திருந்த ஒரு கல்லை வைத்துவிட்டு தூங்கிவிட்டனர்.

மறுநாள் காலையில் எழுந்த வணிகர்கள் அக்கல்லை எடுக்க முயன்ற போது அதை அங்கிருந்து எடுக்க முடியவில்லை. பல வாறு முயன்றும் அக்கல்லை நகர்த்த முடியாத போது அங்கிருந்த ஒரு பக்தரின் உடலில் இறங்கிய கருப்பசுவாமி, தான் இந்த இடத்திலேயே இருக்க விரும்புவதாகவும், அந்த கல் இருக்கும் பகுதியை சுற்றி ஒரு கோவிலை எழுப்புமாறு கூறியதாகவும், அதன்படியே அவரது பக்தர்கள் கோவிலை கட்டியதாகவும் தல புராணம் கூறுகிறது. நாவல் மரத்திற்கடியில் கோவில் கொண்டதால் "நாவலடியான்" என்ற பெயரும் இந்த இறைவனுக்கு உண்டு.

விளக்கம்
--------

பட்டமரம் என்று அழைக்கப்படும் சுவாமிக்கு பின் ஒரு உலர் மரம் உள்ளது, (அதாவது மரம் வறண்டது என்று பொருள்). வடக்கில் படையெடுப்பதற்கு முன்னர் சேர மன்னர்  செங்குதுவன் இங்கு பூஜையை நடத்தினார். [] செல்லாண்டியம்மன் சன்னதி மிகவும் பிரபலமாக உள்ளது.

பிரார்த்தனை
-----------

பிறரால் ஏமாற்றப்பட்டவர்கள் தங்களுக்கு நியாயம் கிடைக்க இக்கோவில்பகுதியில் இருக்கம் "மூன்று வேல்களில் மூன்று எலுமிச்சை பழத்தை: சொருகி வழிபடுகின்றனர். தெரிந்தே பல தவறுகளையும், பாவங்களையும் செய்தவர்கள், கருப்பசுவாமி தங்களை மன்னித்தருள இதே வேண்டுதல் முறையை கடைபிடிக்கின்றனர். இந்த வேல்களுக்கு அருகில் இருக்கும் கருப்பசுவாமியின் குதிரை சிலை இவை எல்லாவற்றையும் பார்க்கும் இறைவனின் சாட்சியாக இருப்பதாக கூறப்படுகிறது. பக்தர்களால் மிக முக்கியமானதாக கருதப்படும் நாராயண பூஜை சத்திய பூஜை. இக்கோவிலில் உள்ள அரச மரத்திற்கு சிலர் செருப்பையும் காணிக்கையாக செலுத்துகின்றனர். மற்றும் தங்கள் வேண்டுதல்களை ஒரு வெள்ளை காகிதத்தில் எழுதி இங்கிருக்கும் நாவல் மரத்தில் கட்டிவைக்கின்றனர். தங்களின் காணிக்கையாக இக்கோவிலுக்கு சற்று தள்ளி இருக்கும் பகுதியில் ஆடு கோழி போன்றவற்றை பலியிட்டு, அவற்றை சமைத்து கருப்பசுவாமிக்கு படையல் வைக்கின்றனர்.

திருவிழாக்கள்
-------------

பங்குனி மாதத்தின் போது (மார்ச்-ஏப்ரல்) மாரியம்மன் திருவிழா 10 நாட்களுக்கு கொண்டாடப்படுகிறது. காளிம்மன் திருவிழா பின்னர் ஏப்ரல்-மே மாதத்தில் தொடர்ந்து, 8 நாட்கள் நீடிக்கிறது.

கோவில் அமைவிடம்
---------------

ஸ்ரீ நாவலடி கருப்பசுவாமி கோவில் நாமக்கல் மாவட்டத்தில், மோகனூர் என்ற ஊரில் அமைந்திருக்கிறது. இவ்வூருக்கு பேருந்து, ரயில் போக்குவரத்து வசதிகளும் இருக்கின்றன.

கோவில் நடை திறந்திருக்கும் நேரம்
--------------------------------

வாரத்தின் எல்லா நாட்களிலும் காலை 4.00 மணி முதல் இரவு 10.00 மணி வரை.

ஆதாரங்கள்
---------

1. ↑  "நாவலடி கருப்பண்ண சுவாமி கோவில் தகவல்". தெய்வீகம். .
2. ↑   சொல்லக்கூடாத ரகசியம்

* 
* பரணிடப்பட்டது 2019-07-31 at the வந்தவழி இயந்திரம்

வெளி இணைப்புகள்
---------------
***மல்லிகா*** 1957 ஆம் ஆண்டு வெளிவந்த இந்திய தமிழ்த் திரைப்படமாகும். ஜோசப் தளியத் ஜூனியர் இயக்கத்தில் வெளிவந்த இத்திரைப்படத்தில் ஜெமினி கணேசன், பத்மினி ஆகியோர் முக்கிய பாத்திரங்களில் நடித்திருந்தனர்.

திரைக்கதை
---------

பர்மாவில் வர்த்தகம் செய்து கொண்டிருந்த ஒருவர் வியாபாரத்தில் நஷ்டம் ஏற்பட்டதனால் தன் குடும்பத்தோடு இந்தியாவுக்குத் திரும்புகிறார். வரும் வழியில் விமானம் விபத்துக்குள்ளாகி அவ்ரும் அவரது மனைவியும் உயிரிழக்கின்றனர். பெரிய மகள் கமலாவும் சிறிய மகள் பத்மாவும் உயிர் தப்புகிறார்கள். பத்மாவுக்குக் கண்பார்வை பாதிக்கப்படுகிறது. வாழ்க்கைச் செலவுக்கும், தங்கையின் சிகிச்சைக்குப் பணம் சேர்க்கவும் கமலா ஒரு நடனக் குழுவில் சேருகிறாள். பல இடங்களில் நடனமாடிப் புகழ் அடைகிறாள். வசதியான குடும்பத்தைச் சேர்ந்த மோகன் என்ற வாலிபனைக் கண்டு அவனை விரும்புகிறாள். அவள் நாட்டியக்காரி என்பதால் மோகனின் பெற்றோர் மோகன் அவளைத் திருமணம் செய்வதை விரும்பவில்லை. இதற்கிடையில் மோகனின் தந்தையை யாரோ கொலை செய்து விடுகிறார்கள். மோகன் கைது செய்யப்படுகிறான். அவனைக் காப்பாற்றுவதற்காக கமலா பழியைத் தான் ஏற்றுக் கொள்கிறாள். ஆனால் இறுதியில் உண்மை தெரியவந்து மோகன், கமலா ஒன்று சேருகிறார்கள். பத்மாவின் கண்பார்வையும் குணமடைகிறது.

நடிகர்கள்
---------

இப்பட்டியல் தி இந்து நாளேட்டிலிருந்து தொகுக்கப்பட்டது.

* ஆர். கணேஷ் - *மோகன்*
* பத்மினி - *கமலா*
* டி. எஸ். பாலையா
* கே. ஏ. தங்கவேலு
* எம். என். ராஜம்
* டி. வி. குமுதினி
* *பேபி* ராஜகுமாரி - *பத்மா*
* லக்ஷ்மிராஜம்
* என். எஸ். நாராயண பிள்ளை
* பீர் முகம்மது
* சர்மா
* கணபதி பட்
* பி. பி. வைரம்

தயாரிப்பு விபரம்
----------------

இந்தத் திரைப்படத்தை இயக்கிய ஜோசப் தளியத் ஜூனியருக்குச் சொந்தமான சிட்டாடல் பிலிம் கார்ப்பரேஷன் தயாரித்த முதல் திரைப்படம் இதுவாகும். வசனம் எழுதிய நாஞ்சில் ராஜப்பா உதவி இயக்குநராகவும் பணியாற்றினார். நடன ஆசிரியராக ஹீராலால் பணியாற்றினார்கள். அவருக்கு உதவியாக சின்னி, சம்பத் ஆகியோர் பணியாற்றினர். பிற்காலத்தில் *நாயுடு ஹால்* நிறுவனத்தைத் தொடங்கிய எம். ஜி. நாயுடு இத்திரைப்படத்தில் ஆடை வடிவமைப்பாளராகப் பணியாற்றினார்.

மேற்கோள்கள்
-----------

1. ↑   (in தமிழ்) *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004 இம் மூலத்தில் இருந்து 2016-11-21 அன்று. பரணிடப்பட்டது... பார்த்த நாள்: 2016-11-08.
2. 1 2 3 4  "Mallika 1957". *தி இந்து*. 13 டிசம்பர் 2014 இம் மூலத்தில் இருந்து 2016-11-08 அன்று. பரணிடப்பட்டது... பார்த்த நாள்: 9 நவம்பர் 2016.
**சத்தியவதி ரத்தோடு** (*Satyavathi Rathod*) (பிறப்பு: அக்டோபர் 31, 1969) ஓர் இந்திய அரசியல்வாதியாவார். தெலங்காணாவின் பட்டியல் சாதி நலத்துறை, பெண்கள் மற்றும் குழந்தைகள் நல அமைச்சராக 2019 முதல் பணியாற்றி வருகிறார். தெலங்காணாவில் அமைச்சராக பணியாற்றிய முதல் பழங்குடி பெண்ணான இவர் தெலங்காணா இராட்டிர சமிதி கட்சியைச் சேர்ந்த தெலங்கானா சட்ட மேலவையில் உறுப்பினராக உள்ளார். இவர் முன்பு தெலுங்கு தேசம் கட்சியிலிருந்து 2009இல் ஆந்திர மாநில சட்டசபைக்கு தொர்னாங்கல் சட்டமன்ற தொகுதி தொகுதியிலிருந்து தேர்ந்தெடுக்கப்பட்டார்.

சொந்த வாழ்க்கை
--------------

சத்தியவதி, 1969 அக்டோபர் 31ஆம் தேதி தெலங்கானாவின் இன்றைய மகபூபாபாத் மாவட்டத்தின் குரவி மண்டலத்திலுள்ள பெத்த தண்டா என்ற குக்கிராமத்தில் (பிரிக்கப்படாத ஆந்திரா) இலிங்கிய நாயக் - தாஸ்மி பாய் ஆகியோருக்கு ஐந்து உடன்பிறப்புகளில் இளையவராக பிறந்தார்.

எட்டாம் வகுப்புக்குப் பிறகு, இவர் பள்ளியை விட்டு வெளியேறி கோவிந்த் ரத்தோட் என்பவரை மணந்தார். ஜூலை 2009 இல் சாலை விபத்தில் இவரது கணவர் இறந்தார். இவருக்கு இரண்டு மகன்கள் உள்ளனர்.

பின்னர் ஒரு திறந்தநிலை பல்கலைக்கழகத்தில் பட்டம் பெற்றார்.

தொழில்
------

இவர், 1989 இல் தனது அரசியல் வாழ்க்கையை தொடங்கினார். இவர் தெலுங்கு தேசம் கட்சியில் சேர்ந்து, அதே ஆண்டு தொர்னாங்கல் சட்டமன்ற தொகுதியிலிருந்து போட்டியிட்டார். ஆனால் இந்திய தேசிய காங்கிரசு வேட்பாளர் ரெட்டிய நாயக்கிடம் தோற்றார். 1995இல், இவர் குந்திரதிமடுகு ஊராட்சித் தலைவராகத் தேர்ந்தெடுக்கப்பட்டார். பின்னர் 2006 இல், நரசிம்முலபேட்டையின் மாவட்டத் தலைவரானார்.

2009 ஆந்திர மாநில சட்டமன்றத் தேர்தலில், இவர், தொர்னாங்கல் தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார். மார்ச் 2014 இல், இவர் தெலுங்கு தேசம் கட்சியை விட்டு வெளியேறி தெலங்காணா இராஷ்டிர சமிதி கட்சியில் சேர்ந்தார். 2014ஆம் ஆண்டில் அதே தொகுதியில் மீண்டும் போட்டியிட்டார். ஆனால் காங்கிரசின் ரெட்டிய நாயக்கிடம் மீண்டும் தோற்றார். 2018 சட்டமன்றத் தேர்தலில் இவர் போட்டியிடவில்லை.

மார்ச் 2019 இல், இவர் தெலங்காணா சட்ட மேலவை உறுப்பினராக தேர்ந்தெடுக்கப்பட்டார். க. சந்திரசேகர் ராவின் இரண்டாவது அமைச்சரவையில் பட்டியல் சாதி நலத்துறை, பெண்கள் மற்றும் குழந்தைகள் நல அமைச்சராக 2019 செப்டம்பரில் பதவியேற்றார். தெலங்காணாவில் அமைச்சராக பணியாற்றிய ஒரு பழங்குடியினத்தைச் சேர்ந்த முதல் பெண் என்ற பெருமையையும் பெற்றார்.

மேற்கோள்கள்
-----------

1. ↑  "Telangana State Portal Council of Ministers (Present)". .
2. ↑  "Telangana CM Chandrasekhar Rao to present Budget in Assembly". 3 September 2019. .
3. 1 2 3 4 5 6  Mahender, Adepu (9 September 2019). "A dropout who scripted her destiny". .
4. ↑  "Dornakal MLA's husband dies in bike 'accident'". 21 July 2009. .
5. 1 2  "Dornakal (ST) Assembly constituency profile". 6 October 2018. .
6. ↑  "Telangana: KCR rejects merger with the Congress". 4 March 2014. .
7. ↑  "TRS nominates 4 candidates for upcoming MLC polls, offers one seat to AIMIM". 23 February 2019. .
8. ↑  "Telangana Home Minister among 5 elected to Council". 12 March 2019. .
9. ↑  Apparasu, Srinivasa Rao (8 September 2019). "KCR expands cabinet with 6 ministers; re-inducts son KTR, nephew Harish Rao". .